
Praefatio. 



Muris decimarum historia ex variis disquisitionibus atque commen- 
tariis de decimis scriptis adeo nota est, utvel primislineiseamadum- 
braturum res tritas atque decantatas iterum tractare sit necesse. 
Haudsecus ecclesiae ius decimarum exingendarum, eiusque propria 
indoles ita omnibus cognita est, ut nulla adsit causa, cur nobis 
novae explicationis periculum sit faciendum , praesertim quum dis- 
quisitione nostra haud pauca, quae hue pertinent, retractanda sint. 
Hoc unum tantum hie commemorare liceat, neque originem decima- 
rum divinam, quae semper et ubique fere statuebatur, neque pros- 
peritatem 1 ), quae decimas solventibus contingere putabatur sufficere 
potuisse ad promptam earum solutionem, ut non mox subsidia juris 
ecclesiastici, tanquam censurae et poenae medicinales 2 ) clero contra 
renitentes essent adhibenda. Imo ii, penes quos profanarum rerum 
potestas erat, decimarum exactionibus adversabantur, ut ex Jus- 
tiniani exemplo patet, qui gravi poena censuris illis ecclesiasticis 
uti vetuerat 3 ). Quamquam autem posteriore tempore Carolus 



V) c. 68. C. 16. qu. 1 — c.8. C. 16. qu.7: Majores nostriideocopiis omnibus abunda- 
bant, quiaDeo decimas dabant etCaesaricensum reddebant, modo autem, quia discessit 
devotio Dei, accessit iudietio fisci. Noluimus partiri cum Deo decimas: modo autem 
totum tollitur. Hoc tollit fiscus, quod non accipit Christus. 

') a, 65. C. 16, qu. 1 ; c. 5. 32 X. de decimis (3. 30.). — C. Trid. sess. 25. c. 
12. de ref. — 

3 ) L. 39, 51. C. de ep. et il. (1. 3.): Non oportct episcopos aut clericos cogere 
quosquam ad fructus offerendos, aut angarias dandas, aut alio modo Texare , aut 

1 

Magnus omnes homines ipsi subieotos decimis solvendis obstrin- 
xerat, et magistrates suos ecclesiasticis in decimis exigendis praesto 
esse jusserat 4 ), tamen res satis nota est, decimas multo posteriore 
tempore ad omnes pertinere coepisse. — Decimarum originem ex 
jure divino semper et ubique derivatam esse comprobari potest 
quum Origenis, Jrenaei, Hieronymi, Augustirii aliorumque senten- 
tiis, turn etiam synodorum decretis, veluti Turonensis a. 567 , Ma- 
tisconensis a. 585 s ). — Qui vero divinam decimarum originem 
statuebant, id potissimum spectabant, ut cleri condicionem talem 
redderent, quali ecclesiae ministros uti par esset 6 ). 

Jus autem decimarum non facile perspici posse non mirabitur, 
qui reputaverit, decimas exigendi jus modo episcopos , modo paro- 
chos, modo monasteria habuisse, ac praeterea perpenderit, decimas 
parochis etiam rite solvendas variis modis e singularum quarumque 
regionum consuetudine proficiscentibus esse subjectas 7 ). — Quum 
enim neque parochiae ad eandem ubique legem essent conformatae 
neque eodem modo in singulis dioecesibus sacerdotes potestatem 
atque auctoritatem essent nacti: de decimarum origine atque causa 
diversissima et nonnunquam falsissima sentire necesse erat eos, qui 
decimas praestare erant obstricti. Quo factum est, ut decimarum 



excommunicare , aut anathemate damnare, ant denegare communionem , aut idcirco 
non baptizare qnamvis usus ita obtinuerit. Transgressor excid't ab ecclesia et admi- 
nistratione ipsius, et dat decern libras .... 

') Vide: J. M. E. Birnbaum. Ueber die rechtl. Natur der Zehnten. Bonn 
1831. p. 125. 161. seqq. — I. M. Goscbl. Ueber den Ursprnng des kirchlichen 
Zehnts. Aschaffenburg 1837. p. 6. 

5 ) c. 14. X de decimis (3, 30): Parochianos (vero tuos ad solvendas decimas 
ecelesiis, quibus eas debent ecclesiastica debes severitate compellere quia) quum deci- 
mae non ab hominibus, sed ab ipso Domino sint institutae, quasi debitum exigi 
possunt. 

e ) C. Trid. sess. 25. c. 12 de ref. .... Hortatur dehinc omnes et singulos pro 
Christiana caritate, debitoqne erga pastores euos munere, nt de bonis sibi a Deo colla- 
tis episcopis et parochis, qui tenuioribus praesunt ecelesiis, large subvenire ad Dei 
laudem atque ad pastorum suorum, qui pro eis invigilant, dignitatem tuendam non 
graventur. 

') o. 18.20.26.31.32. X. I.e. 

exigendarum jus haud raro in discrimen vocaretur, atque etiam 
recusaretur. Litibus enim exortis iisque longa nonnunquam anno- 
rum serie vix compositis, eo interdum ventum est, ut decimae cer- 
tis constitutisque vectigalibus essent commutandae. Vim inde 
atque indolem decimarum, prinoipio fructuum decimam partem 
comprehendentium in oblivionem paulatim venisse, non est cur 
miremur 8 ). 

Perturbationem istam atque decimarum commutationem iterum 
in Polonia quoque locum habuisse, infra demonstrabitur. 

Jam vero ipsam historiae decimarum in Polonia partem , quod 
in fronte libelli significari, illustraturus primo de origine ipsarum 
decimarum in Polonia dicendum mihi est. 

§.1. 

De decimarum ia Polonia origine. 

Eeligione Christiana a Miecislao I. a 965 in Polonia recepta, 
ut cum dogmate simul universalia decreta ecclesiae Christianae 
usum in Polonia atque auctoritatem obtinerent, qui primi divinae 
religionis hujus propagatores praeceptoresque exstiterunt, magno- 
pere curabant. Vetere nimirum superstitione sublata postquam 
baptismatis particeps factus est Miecislaus, post novam religionem 
et institutiones ecclesiae occidentals accipere debebat, quippe quae 
tunc temporis evangelii praeceptis ita essent junctae atque sociatae, 
ut ab iis divelli non possent. Qui vero religionis praeceptores ar- 
cessebantur, ex iis fere populis veniebant, apud quos decimarum 
jus non solum vulgatum, sed etiam per legem secularem erat san- 
citum. Ne vero decimarum jure non recepto, ecclesiae ministri 
alimentis atque victu destituerentur, inter capita summa doctrinae 
Christianae hoc praeceptum erat relatum : decimarum solutionem a 
Deo ecclesiae ministris sustentandis esse institutum. Opinio ista 
etiam apud alias nationes non erat inaudita, nec apud nostrates in 
dubium vocari potest. Quam ob rem et Miecislaus religione nuper 
recepta decimarum exactionem concessit sacerdotibus ; unde etiam 
ab incolis mox solvi coeperunt decimae : quum enim illo tempore 
rex esset quodammodo lex viva, concessio regia mox legis auctori- 

•) o. 8. 24. 26, 28. 34, X, de decimis. 

tatem est nacta. At vero Miecislaum a totius regni incolis deeimas 
clero vectigalium vice in vitae sustentationem mandasse, demon- 
strari non potest. Deoimarum enim solutio ante religionis Chri- 
stianae reeeptionem Polonis ignota erat. Nam quae ea de re seculo 
demum XVIII inclaruit virorum doctorum Ostrowski 9 ) A. Nam- 
szewicz 10 ) et A. Skrzetuski 1 *) sententia, Mieeislaum nempe non 
novum veetigal sanxisse, sed tantum eas deeimas, quaeregiofisco 1 2 ) 
ante Christianae religionis reeeptionem solutae essent, in clerum 
transtulisse, facile refelli potest. Perducti vero sunt viri illi egregii 
ad earn sententiam testimonio, quod in prima editione 1 3 ) operis a 
Cromero de origine et rebus gestis Polonorum conscripti, exstat. 
Falsam esse hanc sententiam luculentissime demonstrarunt 
T. Czacki I4 ) et Miaczynski IS ) argumentis usi hisce: 

1) Cromerus ipse in posterioribus editionibus ejusdem operis, 
ut in tertia Basilensi a. 1568 1 6 ) et quarta Coloniae Agrippinae a. 
1589 1 7 ) edita, quum hanc sententiam haud dubie falsam esse per- 
spexisset, earn prorsus omisit, nulla rei totius mentione facta. 

9 ) Dzieje i Prawa kogciota Polskiego. Poznan 1846. Tom. I p. 44. 

10 ) Historya narodu Polskiego. Lipsk 1836. Tom. VIII. p. 133. 

11 ) Prawo Folityezne narodu Polskiego. Tom.II.p.33.WarBzawal787. 

1 2 ) Antiquioribus temporibus fiscum regium a regni thesauro non fuisse separa- 
tum, auctores sunt nobis rerum scriptores. Penes regem jus erat tributorum exigen- 
dorum, ita quidem, ut ratio expensorum non ei esset reddenda. Ludovici regis demum 
tempore discrimen inter contributionem publicam et regiam exortum esse videtur. 

13 ) Basileae 1555. 

") Dziela T. Cz ackiego wydane p. Hr,E. Kaczynskiego. Poznan 1843. Tom. I. 
p. 330. 

I5 ) Eozprawa o dziesie,cinach p. 55 seq. Krak6w 1816. 

'*) Ex officina Oporiviana, editio ab ipso Cromero procurata. Locus qui hue 
pertinet exstat Lib. Ill p. 47+ 

17 ) Editio sumptibus Mylii, quae optima vulgo existimatur pag. 32: „Basi- 
licas novem diversis locis aediflcat, easque suppellectili omnis generis, praetiosa, ornat, 
censibus et possessionibus locupletat, et in Dioeceses distributas etc. singulis Episcopis 
attribuit, iisque deeimas omnis generis frugum, de suis, juxta ac nobilitatis plebisque 
agris edicto perpetuo adscribit; ita quidem, ut eae decimae post messem, ab iis, qui 
dant ad constitutum locum comportentur. — In dedieatione hujus editionis praemissa 
ipse fatetur: „Resumpsi librum in manus et , . . . nonnulla partim adjeci, partial 
dempsi, partim mutavi" etc, — 

2) Quae apud rerum scriptorem DIugosz (Longinus qui etiam 
aetatis illius more nominatur) ea de re inveniuntur 18 ), mutatae 
Cromeri de decimis regibus antea solvendis sententiae non refra- 
gantur, sed potius decimas ad episcopos initio pertinuisse demon- 
strant. Accedit, quod neque Miechovita l9 ), qui Chronicon suum 
anno 1506, triginta igitur fere annos ante Cromerum finiverat, 
neque Joachim Cureus 20 ), qui Cromero aequalis erat, deMiecislai 
jure decimarum exigendarum quidquam prodiderunt, sed potius 
decimas ab eo esse recens institutas atque collatas docent. 

3) Martinus deinde Gallus 21 ) et Cadlubco 22 ) qui non multum 
post illud tempus vixerunt, quo decimae in Polonia erant institutae, 
ne unum quidem verbuni prodiderunt, ex quo colligi possit, decimas 
ullas tempore Miecislai pro fisco regio esse exactas. 

4) Quodsi decimae antehac a fisco regio essent exactae, nullo 
modo fieri potuisset, ut regnante Boleslao Magno morte punirentur 
ii, qui, quum decimas solvere nollent Christiana religione spreta, 
paganismumrursusamplecti viderentur 23 ); non enim verisimile est, 

1 ") Historiae Polonicae Libri etc, Francofurti sumptibus Weidmanni 
1711 pag. 96 ad a. 967: „Novem ecclesiis Cathedralibus a se fundatis, Miecislaus 
Polonorom Dux, sufficientes dotes assignat et tarn Pontiflcibus earum, quam persona- 
libus dignitatibus, etCanonieatibus et Cathedralibus et in aliis institutis, Monasteriis et 
Ecclesiis parochialibus, omnera universae Polonorum regionis omnium frugum nascen- 
tium deputavit decimationem, sed et omnes Barones, proceres, cives et rusticos, non 
solum ad redditionem sed etiam ad ducturam campestralis decimae subjiciens, Iargitus 
est." — 

L, II. p. 23. Cracoviae 1521 : „Erexit idem inclitus Princeps et primus 
fidei plantator, plures dignitates, praelaturas, canonicatus, ecclesias, collegiatus, paro- 
chiales et conrentuales omnibus pro dote decimam frugum assignando." 

a ») Annales gentis Silesiae. Witebergae 1571 p. 32: „Euit antem 
primus episcopus Smogrensis Godofridus Romanus etc. Nam attributae sunt epis- 
copis in omnibus provinciis decimae ex omnibus frugibus agrorum. Quod ipsum, 
sicnt in ilia vastitate regionis nondum excultae , fuit necessarium : ita seqnenti aetate, 
multas peperit offensiones in Silesia: Episcopo jus suum defendenti, principibus vero 
et ordinibus volentibus excutere illud onus, nimis ut visum est, grave. 

al ) G. H. Pertz: Monumenta Germaniae histor. Hannoverae 1851. Tom. XI. 
p. 428. lib. I. 

") Hist. pol. Lipsiae 1712. Tom. II. Lib. H. p. 641. 

,3 ) Cromerns de reb. gest, Polon. Basileae. 1558. Lib. III. p. 64. 

tributum, quod jamdudum solvi coeptum, tantum odii propter 
solam illam in clerum translationem iis injicere potuisse, ut mortem 
non expavescentes, fidem ipsam aversarentur. 

5) Keliquum est, quod neque ii, penes quos regia erat potes- 
tas S4 ), neque clerus in iis seriptis, quibus decimarum solutionem 
comprobare vellent, mentionem ullam fecerunt, decimas olim fisco 
solutas, in clerum esse translatas, imo divinae eas esse originis con- 
tenderunt 25 ). Decimarum juris originem divinam esse habitam, 
permultis Synodorum decretis omnium temporum comprobare pos- 
sumus. Quo brevius rem absolvamus, unum tantum loeum affere 
liceat hunc : „ Veteris testamenti serie et sacrorum canonum sanc- 
tionibus attestantibus, Deus in signum universalis dominii sibi de- 
cimas reddi praecepit, suas esse decimas et primitias asseverans, 
atque monens et praecipiens, ut deferantur decimae in horrea sua, 
hoc est in thesauros templi, ut habeant sacerdotes atque Levitae, 
ministri ejus cibos, non sibi sed nobis sine dubio profuturos 2 6 ). 

lis igitur omnibus argumentis permoti, quae ducibus Czacki et 
Mi%czyiiski attulimus, nullo modo eorum sententiae adstipulari 
possumus, qui aut decimas e publico jure fluxisse existimant aut 



34 ) In privilegio Vladislai Jagellonis verba leguntur haec ,decimas, quae 

sibi Deus in signum universalis dominii pro alimento servientium reddi censuit." Vo- 
tamen legum I. pag. 183. — Quum saepius a nobis ad Legum Volumina respiciatur 
necesse sit, baud abs re erit monuisse, volumina ista continere ehronologico ordine 
dispositum corpus legum statutorum, eonstitutionum atque privilegiorum Regni Polo- 
niae, Magni Ducatus Lithuaniae omniumque provinciarum annexarum a Comitiis 
Visliciae 1347 celebratis usque ad ultima regni comitia. Editionis curam susceperunt 
I. ZaJuski et St. Konarski praefationeque praemissa Volumen I publici juris fecerunt 
a. 1732. Reliqua septem volumina, mortuo Konarskio curavit Varsaviae usque ad a. 
1780. Congregatio Scbolarum Piarum. Quod Corpus quamquam publicam sanc- 
tionem non erat nactum, mox tamen auctoritate frui coepit, ut ex pag. 807. Vol. VII. 
patet. Non enim exstabat alia collectio , quae uno corpore omnium temporum leges 
complectebatur. 

as ) Cf. Decas Quaestionum pnblicarum Eegni, Andreae Lipski 
Cracoviae 1632. Quaestio I, No. 2. 

s «) Constitutiones Synodorum opera. W^iyk. Cracoviae 1630. cf. 
Lib. Ill tit. Ex Antiquis. 

putant, ante Christianae religionis receptionem eas a fisco regio 
exactas et turn demum in clerum esse translatas. Ketinenda est 
igitur sententia, quam supra protulimus : decimarum institutionem 
simul cum religionis Christianae receptione in Poloniam invectam 
et a Miecislao sanctionem esse naotam. 

§•2. 

De singulis decimarum generibus, quae in Polonia locum obtinebant. 

Decimarum genera perquirentibus nobis in primis explorandum 
est, quot in Polonia in usum venerint. Ac primo fere adspectu 
videmus decimas imprimis praediales proprius in Polonia esse re- 
ceptas , easque quum veteres turn novales, majores deinde et mino- 
res, urbanas et rusticas. Non fuisse plura genera, sive episcoporum 
moderationi, sive resistentiae laicorum, sive etiam utrisque est tri- 
buendum. Ex iis vero, quas commemoravimus , maxime vulgatae 
erant decimae manipulares, quae ex omni genere frumenti praesta- 
bantur. Decimae autem minores neque eodem modo erant pervul- 
gatae, neque etiam, ubi erant receptae, ex omni olerum genere 
praestabantur. Verumenimvero et ea genera, quae attulimus, quod 
solvendi modus maximam molestiam plerumque agrorum pessesso- 
ribus afferebat, saepissime permutabantur decimis impropriis sive 
saccariis, ita quidem, ut pactione inter partem utramque facta 
decimae, quae antea in natura praestabantur, aut in granis aut in 
nummis solvi possent. Pactiones vero istas Clerioi plerumque non 
inibant nisi coacti. Ita Cromero teste 27 ) Thomas episcopus Vra- 
tislaviensis, una cum iis, qui ei erant a consiliis, in vincula conjec- 
tus, coactus est a. 1257 a Boleslao Calvo duce Lignicensi, ut 
decimas manipulares dioecesis Vratislaviensis permutaret in pecu- 


a ') De rebus gestis Polonorum p. 235 L.IX.: ,,Sed interim Thomas per- 
taesus diri carceris, duobus millibus marcarum et commutatione decimarum manipu- 
larium in pecuniarias per totam dioecesim suam, una cum praeposito et canonico se 
redemit." — Quamquam Silesia iis temporibus, de quibus agimus, a Polonia post- 
quam recesserunt principes, Bohemis jam parebat, tamen et consuetudines atque leges 
aliquot seculis tenuit, et in rebus ecelesiasticis cum Polonia arctiore vinculo mansit 
juncta. Quapropter neminem putamus vitio nobis esse daturum, quod Polonicarum 
rerum partem aliquam illustraturi, saepius adSilesiaemonumenta historicaprovocemus. 

niarias. Quamquani vero in Polonia decimae maximam partem eae 
in usu erant, quae decimam partem continent emolumenti omnium 
frumenti generum , quae ex agris aratro perstringendis veniebant, 
tamen quod ad quantitatem attinet, non eadem ubique obtinebat 
consuetudo, sed decimarum exigendarum jus in unaquaque regions 
pro loci rationibus mutabatur ac constituebatur. Permultain cau- 
sarumde decimis controversarum dijudicationibus inveniuntur argu- 
menta, quae nos docent, Pontifices in dijudicando uniuscujusque 
regionis con suetudinem respexisse, et ad hanc quasi normam judi- 
cium feoisse. Eandem viam ingressus est clerus Polonicus 28 ) 
quippe qui in Synodis Provincialibus multa decreta tulisset, quibus 
praeceperat in decimis exigendis singularum quarumque regionum 
consuetudinem esse tenendam. In dioecesi Cracoviensi, quae prae 
ceteris decimis maxime erat gravata, non solum ex auctumnalibus, 
sed etiam e vernis sementibus decimam quamque mergitem clero 
destinatam fuisse videmus. In aliis autem dioecesibus praeter deci- 
mas hiemales nullae aliae exigebantur, nisi forte cannabis et lini 
decimae, sed et lini decimae in quibusdam regionibus non erant 
usitatae. In Podlachia vero ea erat institutio, ut non decima quae- 
que merges praestaretur, sed e singulis agri mansis sexaginta 
mergita quum auctumnalis turn vernae semen tis. In dioecesi s 
deinde Plocensis regionibus quibusdam non decima, sed aut 
quinta decima aut vicesima quaeque clero praestabatur. Qui 
vero agri a possessoribus ad famulos collati ab his colebantur, de- 
cimis omnino erant liberi 29 ). Quantitas omnino decimarum ex 
agris atque hortis solvendarum plerumque ad normam pactionum 
aut decretorum episcopalium tacite receptorum constituebatur. In 
dioecesi porro Cracoviensi Bodzanta episcopus ad pactionem, quam 
cum Casimiro Magno inierat, de decimis hortorum, sub tit. de 



18 ) Const. Synod, op. Wijzyk lib. III. p. 191. Synodus IV. Petricoviensi6 tit. 
de decimis: Quoniam quibusdam in locis decimae manipulares , in aliis peecuniariae 
in plerisque vero penduntur in grano , consuetudinem autiquam loci cujus quum sev- 
vandnm esse decernimus, neque ab ea penitus discedi debere, 

«) Cf. Mia.czynskip. 89. 

decima aratri 30 ) haeo statuit: „Item ubicunque aratro in hortis vel 
in campis aratum fuerit decima plenarieexsolvatur, exceptis rappis, 
papavere, caulibus, raphano et allio et aliis similibus. Quae in 
hortis suis ligonisando aliquis plantat, decima ab eo de praedictis 
nullo modo repetatur. Et sub. tit. de decima cannabis .... „Sta- 
tuimus quod quicunque Kmetho 31 ) arat cum integro aratro, quot- 
cunque equos sive boves habuerit, det quatuor ligaturas cannabis, 
juxta consuetudinem terrae antiquam ; qui autem cum medio aratro 
arat, tuncduas ligaturas dare teneatur; qui autem non arat, a decima 
cannabis debet esse liber et solutus." Quod autem ad Silesiam 
attinet, in antiquioribus historiae monumentis ad pagorum germa- 
norum assignationem spectantibus, decimarum minutarum aut raro 
fit mentio, aut nulla alia nisi haec : decimas in certum atque defi- 
nitum vectigal esse mutatas 38 ). 

Exceptis, quae supra attulimus , decimarum generibus, nulla 
firma inveniuntur argumenta, quae demonstrare possint, clerum 
jus decimarum habuisse ex aliis quoque rebus exigendarum. Quae 
vero inStenzelii documentis 33 ) legimus, Henricum I. a. 1227 deci- 
mam partem redituum fodinarumecclesiae Vratislaviensi assignasse; 
ducem autem Henricum III. a.|1264 Episcopo Vratislaviensi deci- 
mam partem redituum officinae monetalis bis per annum solvendam 
mandasse; ducem deinde Boleslaum a. 1265 largitum esse decimam 
partem auri, argenti, cupri atque plumbi, quae in ditione sua in 
lucem provenerint: ea singularis ducum in ecclesiam pietatis 
argumento esse possunt, sed et donationes potius, quam decimarum 
sunt institutiones, et in Silesia tantum ad exigendi jus declarandum 
valent, non vero in ceteris, quae tunc erant, Poloniae provinciis. 
Rerum praeterea scriptor Cromerus Lescum Nigrum dicit 34 ) 
Paulo, episcopo Cracoviensi decimam ex omnibus omnium fodina- 

3 °) Vol. leg. Tom. I. p. 103. 

3 1 ) Verbum Kmetho significat rnsticum. 

") Tschoppe u. Stenzel, Urkundensammlung zur Geschichte desUrsprungs 
der Stadte etc. Hamburg 1832. p. 163. 

3S ) Cf. Stenzel loco cit. pug. 5 et 43. 

34 ) Cromerus: de rebus gest. Polonorum lib. X. pag. 264 ad a. 1289. 

rum Cracoviensis terrae metallis concessisse; regem deinde Pri- 
mislaum contulisse Episcopo Joanni Muscatae 35 ) vicesimam partem 
redituum salinarum dioecesis Cracoviensis. Attamen donatores in 
concessionibus istis temporibus tantum morem gessisse videntur, 
nulla enim exstant vestigia, quibus comprobari possit: successores 
eorum, qui erant donati, decimas ex fodinis atque salinis semper 
recipere solitos esse. Nulla etiam in legum Voluminibus invenitur 
lex scripta, ad quam clerus in decimis istis exigendis provooare 
potuerit. In constitutionibus vero Synodorum jussu atque opera 
Wezyk collectis 36 ) hoc invenitur decretum: „De molendinis, mine- 
ris et fodinis volumus antiquam servare consuetudinem, in facienda 
vel non facienda solutione decimarum ex eis." Ex decreto isto 
patet, clerum jus decimarum istarum non habuisse quidem, Bed, 
quamquam frustra, expetivisse semper. At omnino non eodem 
modo privilegii aut institutionis vis servatur et tutatur, quo earn 
opportunitate adipisci contigit; ac facile demonstrari potest, 
clerum multam operam dedisse, ut decimas apud alios populos 
usitatas in Polonia quoque induceret. Ex quibus sponte apparet, 
eas in iis quoque regionibus, in quibus legum auctoritate erant san- 
citae, aliquamdiu tantum viguisse, nec leges istas in omnibus 
Poloniae terris vim habuisse. Jam vero decimas indictas tempo- 
ribus Casimiri Magni primas clero Polonico a Pontifice esse impe- 
ratas, edocemur Cromeri verbis hisce 87 ): „Hoc anno, qui fuit 
a natali Christi 1188 Hierosolyma a Saladino et Saracenis capta 
sunt, post octavum et octogesimum annum, posteaquam in Chri- 
stianorum potestatem redacta fuerant. Earn ob rem Clemens. III. 
Pontifex maximus de recuperanda ea urbe sollicitus, quum omnem, 
quod dicitur, moveret lapidem, Poloniae quoque totius ecclesiis, 
episcopis et sacerdotibus decimam misso ad id legato, imperavit." 

Non vero in omnibus Poloniae, quae proprie ita dicitur, regio- 
nibus decimas inductas esse, quum legum turn historiae monumentis 
demonstrari potest. Et in legum quidem Voluminibus inveniuntur 

35 ) Oromerus 1. 1. lib, XI. p, 271. 

B ") Lib. III. p. 192. ex Synodo Petricoviensi IV S . 

*') L. 1. p. 171. Lib. VI. 

37 constitutiones inde ab anno 1564 usque ad annum 1640 cum 
ordinum approbatione latae, quae deeimas ecclesiasticas ad the- 
saurum adjuvandum conferentes, multos pagos nominant, quibus, 
quoniam adhuc nullas prorsua deeimas solverant, eo majora tributa 
imponebantur. Synodus Chelmensis a. 1717 affirmat 38 ), esse villas 
quasdam, quae deeimas non solvant, quas hanc ob causam vaga- 
bundas vocat. Mi^czynsld vero commemorat 39 ) villarum aliena- 
tiones, quibuscum jungatur juris decimarum in eum tranBlatio , qui 
villam acceperit quamquam fuerit laicus. Res ista argumento est: 
fuisse in Polonia villas quasdam, quae deeimas non eeclesiis, sed 
secularibus earum possessoribus praestiterint. Quum vero aliunde 
notum sit, clerum Polonicum decimarum jus nunquam secularibus 
benefioiario jure concessisse, non procul a vero recedit nostra sen- 
tentia, possessores quosdam jus decimarum sibi sine ull'o titulo 
arrogasse, antequam clerus ecclesiasticarum decimarum in iis locis 
exactionem instituerit. Qua in re fortasse argumento nitebantur 
eo, quod sacella in possessionibus suis exstruxerint ipsi. In eadem 
de similibus rationibus sententia videmus Boehmerum versari in 
opere de jure ecclesiastico Protestantium 40 ). Nec sane perspicio, 
cur non eadem sors decimis in Polonia evenire potuerit. 

Quod autem ad Lithuanian! atque Eussiam attinet, quae poste- 
riore demum tempore imperio Polonorum sunt adjunctae, incolae 
terrarum istarum, quum maximam partem religioni Graecae, a qua 
decimae alienae sunt, essent addicti, universae decimarum solutioni 
astringi non potuerunt : nam Miecislai I. decimarum concessio eas 
tantum Poloniae terras tenebat, quae tunc in ejus ditione erant. 
In documento dotationis ecclesiae Brestensis in Lithuania a Sigis- 



3 8 ) „Simili ratione ex jure et practicata in aliis Regni nostri dioecesibus consue- 
tudine, quascunque deeimas tam praediales, quam omet honales de villis vagabundis 
et quibuscunque aliis, quae uullam eeclesiis decimam extradunt, ad nostram mensam 
et dispositionem pertinere declaramus." Vide: Mi%czynski 1. cit. p. 75, Nota 121. 

3 °) pag. 75. I. eit. N. 122. „Nobilis St. de Kociurany sortem suam cum decima 
manipulari in bonis Kociurany in terra Varsaviensi sitam, nobili Audreae de ibidem, 
ex nunc donat, dat, vendit; intermissionem in eandem sortem et decimam admittit etc." 

*°) Lib. III. tit. 30. § 22. HalaeMagd. 1747. 

mundo I. a. 1520 collatae verba reperiuntur haec 41 ) „Cum ad solu- 
tionem ejusmodi decimae ex ritu suo Eutenico non teneantur et ad 
earn praestandam adatringi commode non possint, nos providere 
volentes indemnitati ejusdem ecclesiae" etc. Verba iata publico 
sunt documento, regiones Poloniae quasdam, quae ab hominibus 
Graecae religioni addictis incolebantur, decimis solvendis non fuisse 
obatrictas. Quae vero regionum istarum praedia decimas praestare 
tenebantur, in iis decimandi jus ex titulo donationis aut dotationis 
originem duxit. 

§ 3. 

De decimis novalibus. 

De decimis ex novalibus nulla invenitur constitutio, quae ad 
totam Poloniam pertinuerit et legibus fuerit sancita. Quae autem 
in Bodzantae ordinatione 42 ) reperiuntur decreta, ea ejusmodi sunt, 
ut specialis legis nomine teneant dioecesim Cracoviensem, non per- 
tineant ad reliquas Poloniae terras. Dlugosz 4 **) pariter ac Cro- 
merus 44 ) agentes de lite inter Majoris et Minoris Poloniae incolas 
ex una, et inter clerum ex altera parte, mentionem faciunt privilegii 
a JaroslaoGnesnenai (1341 — 1371) Archiepiscopo dati, quo Majoris 
Poloniae incolas a decimis manipularibus agrorum, quos demum 
erant culturi, liberat. Invenitur praeterea bulla 45 ) Pontificis 
Leonis X., quae de decimis novalibus haec fere decrevit: Decimas 
agrorum novalium, qui agris antiquitus cultis adjaceant, iis esse 
praestandas, qui decimas exigant ex adjacentibus agris cultis; 
decimas autem eorum agrorum novalium, qui nulli agro antiquitus 
culto adjaceant, dioecesis epiacopo esse solvendas. Bullam istam 

ii) Czackil. c. Tom. I. p. 331. 

*') Vol. leg. I. 100. Tit. de decimis noyalium. 

45 ) Lib. 12. p. 679. „Majoris Poloniae decimas in nova radice c onsurgentes 
manipulo non debere reddi, allegabant et super his priYilegium Jaroslai ArcHepiscopi 
Gnesnensis et sui capituli ordinationem hujusmodi continens producebant." 

41 ) Lib. 21. p. 475. „Illnd autem in contentionem venerat, quod cupiebant pro- 
fani valere constitutionem Jaroslai archiepiscopi , qua sanciebatur , ut qui agri ex illo 
tempore coli coepissent, ex iis ne manipularis decima penderetur." 

1S ) W^zyk, Const. Synod. Lib. III. p. 194. 

Joannes £askiGnesnensis Archiepiscopus ad concilium Lateranense 
a 1515 ex Polonia legatus precibus suis a Pontifice obtinuit, nulla 
potestate rei istius a natione accepta. Qua re perductus Mi^- 
czyriski 46 ) decimas novales ex jure Poloniae publico, excepta 
dioecesi Cracoviensi, clero non deberi contendit, ideoque exigi non 
posse. At nostra sententia, si quid valet, egregie in ea re lapsus 
estMi^czynski. Ex iis enim, quae apudCromerum etDIugosz loco 
citato scripta sunt, hoc unum tantum sequitur, Jaroslai privilegio 
Maj oris Poloniae incolas a decimis manipularibus agrorumnovalium 
fuisse liberos, haudquaquam vero decimas quoque saccarias vel 
pecuniarias solvere eos non fuisse obstrictos. Quapropter privilegii 
istius id potissimum consilium fuisse videtur, ut decimas manipu- 
lares, quippe quae molestae semper essent agrorum cultoribus, 
permutaret decimis pecuniariis. Quodsi perpendimus, colonos 
Germanicae nationis, quibus maximam partem silvestres regiones 
colendae assignabantur, ad decimas ex agris recens cultis solvendas 
fuisse obstrictos, decimas vero istas non alias fuisse, nisi decimas 
novales, sequi nobis inde videtur, ecclesicam multorum annorum 
consuetudine decimarum novalium jus sibi acquisivisse. Quum 
vero jus istud in dubium vocari coepisset, bullam istam JLaski a 
pontifice expetivisse videtur, ut jus illud eo majore auctoritate fir- 
maret. — 

§4. 

De decimis colonorum juris Teutonici- 

Quamquam Poloniae clerus in decimis imponendis atque exi- 
gendis id semper egit, ut decimas, quae erant usitatae, ex omnibus 
villis perciperet, tamen homines quosdam in republica fuisse vide- 
mus, qui privilegiis muniti meliore conditione uterentur. De quibus 
nunc agendum nobis est, ita quidem, ut primum de colonis Teutonici 
juris verba faciamus. 

Vetustissimis seculi XII. et ineuntis XIII. monumentis 47 ), 
praecipue autem iis, quaepactio quaedam praecessisse videtur inter 

"«) L. 1. pag. 177. 

*') Stenzels: Urktrndensammlnng z. Gesch. des Ursprungs der Stadte etc, 
p. 156. 

2 

eum, qui jure Teutonico looabat, et eum qui decimandi jus habebat, 
colonos initio sive manipulares deoimas, sive in campo praestitisse 
docemur. Sed medio jam seculo XIII consuetudo haec exorta est, 
ut pro singulis niansis singula maltra frumenti darentur. Czacki 
auctore 48 ) asservatur inarchivis CapitulorumPosnaniensis etCuja- 
viensis privilegium Henrioi Glogoviensis, contra Vladislaum Loc- 
ticum a quibusdam creati, anno 1298 datum, in quo verba leguntur 
haec: „Quod omnes qui decimas tenentur, illas persolvant integra- 
liter in campis, si villae juris polonici fuerint, si autem teutonici, 
maldratus per modium." Verba ista luculentissimo documento sunt, 
decimarum saccariarum institutionem in favorem eorum fuisse fac- 
tam, qui jure teutonico fuerint locati. Maltrum vero erat certus 
quidam pro frumenti diversitate, diversus numerus modiorum tritici, 
secalis, hordei et avenae, aut saltern quorundam istorum frumenti 
generum, unde etiam prout ex tribus aut quatuor frumenti generi- 
bus praestabatur, dicebatur triplex aut quadruplex annona, vel 
etiam de tribus aut quatuor granis : praestabuntur autem maximam 
partem totidem modii unius generis frumenti, quot alterorum 49 ). 
Jam vero in vetustissimis hisce documentis, decimarum solutionem 
corroborantibus , perraro invenitur pecuniariarum decimarum pro 
naturalibus decimis solvendarum commemoratio; concessis autem 
peouniariis solutionibus non fruebantur nisi singulae quaedam 
regiones 50 ). Consuetudo enim pecuniae decimarum naturalium 
loco solvendae exeunte demum seculo XIII. crebrior esse coepit, et 
omnino excitata videtur cleri in eos favore, qui colonos locabant; 
locatoribus enim imprimis curae esse debebat, utii, quos locabant, 
optima conditione fruerentur. Qui vero colonis istis jure Teutonico 



*») L.c.p. 331. 

te ) Stenzel 1. c. p. 156. 

50 ) Stenzels Urkunden zur Geschichte des BisthumsBreslau imMittelalter, 
Breslau 1845. — Drkunde No. II a 1226: „A terminis vero Crostensibus usque ad 
terminos Othomachoyienses , ubicunque silYa locata fuerit , ferto* de manso solvetur 
et hoc contenta erit ecclesia, ... (*Ferto quarta pars marcae usualis Polonicae, id 
est 12 grossi argentei, Marca enim pro 48 grossis valebat, Hartknocb. de re nnni, 
Pruss. p. 288 apud Diisburg. Chron. Pruss. Lipsiae 1679.) 

locatis erant praepositi, advocati et sculteti qui nominantur, praeter 
privilegia ilia, cum ceteris colonis communia, pro exigendi negotio, 
et quod in quibusdam regionibus propriis sumtibus ad decimatorem 
decimas adferre debebant, propriis quoque fruebantur immunitati- 
bua 5 1 ). At immunitatum istarum, quum aut ex cleri ipsius aut ex 
alius intervenientis arbitrio penderent, pro regionum diversitate, 
diversa quoque erat ratio. Sculteti itaque in quibusdam Silesiae 52 ) 
regionibus, quatenus principales erant deductores villae, omnino 
decimas solvere non cogebantur, certe non ex iis mansis, qui ad 
scultetiam pertinebant; nam ex ceteris, quos forte possidebant, 
decimas aeque atque alii solvere erant obstricti. In dioecesi vero 
Cracoviensi de scultetorum decimis Bodzanta haec statuit 5 3 ) : 
„Verum sculteti et advocati civitatum, oppidorum, seu villarum, 
in quibus decimae manipulatim persolvuntur de quatuor mansis 
advocatiae seu scultetiae suae, quos coluerint propriis laboribus et 
expensis de quolibet mansorum praedictorum quatuor scotos 54 ) 
grossorum pragensium pro decima nobis solvant. Sed si plures 
mansos colere voluerint, quam quatuor aut dictos quatuor vendide- 
rint, locaverint aut tradiderint ad colendum, de ipsis dent decimam 
manipularem in campo, prout alii incolae , quorum vicini sunt, con- 
sueverunt solvere." 

Quam in Silesia ac terra Cracoviensi colonorum juris Teutonici, 
eorumque praepositorum, quod ad decimas attinet, fuisse videmus 
conditionem, eadera fruebantur etiam ii, qui in aliis Poloniae terris 



&1 ) V, Stenzels Urk. z. Gesch. des Ursp. der Sfadte etc, pag. 152 et ibidem 
Urkundenbucb No, 48 . * . „si vero dicta annona cesserit (,,n'amlich wenn der Zehnte 
nach Ablauf der Freijahre anfangt entrichtet zu werdcn £; ) pro decima volumus, ut 
deponatur in villa , ita quod earn in propria vectura sine labore nostrorum villanorum 
deducat cui cedet". 

52 ) Stenzels Urkunde z. Bisth. Breslau Urk. II, p. 4 . , . „excepto sexto 
manso vel ampliori, qui cesserit locatori." 

53 ) Vol. leg. I. p. 99. 

S1 ) Seotus pro duobus grossis polonicis valebat, erat igitur 24ta pars marcae 
nsualis, Hartknoch: de re num. Brass, p. 288 apud Dusburg Chron, Pruss. 
Lipsiae 1679. 

2* 

erant locati, intercedente tamen varietate magna in quantitate 55 ) 
decimarum ab advocatis et scultetis 56 ) ex mansis liberis, id est ad 
scultetiam pertinentibus, praestandarum. Ee tota nimirum ex pao- 
tionibus voluntariis pendente, alii alia sibi jura acquirerent erat 
necesse. Hoc unum in dubium vocari non potest, quin coloni ger- 
manicae originis, eorumque praepositi non aeque fuerint decimis 
gravati atque indigenae. Immunitates vero istas ex eo originem 
duxisse verisimile est, quod locatores eo rnajora jura colonis conce- 
dere ooacti erant, quo plures allicere volebant: inde enim lucrum 
haud exiguum iis erat venturum. Quum vero concessiones hae 
clero damnum afferrent, clerum eo saltern tempore iisque locis, 
quibus pactionem non inierat, concessiones istas coercere studuisse, 
non est mirum. Exemplum constitutionis concessiones istas coer- 
centis invenitur in Constitutionibus Synodorum provincialium 5 7 ) 
hoc: „Cum turpis sit pars, quae suo non congruit universo et qui- 
dem sculteti vicinis seu villanis eorum, in eadem villa decimas 
absque contradictione solventibus, ipsi eas minus rationabiliter sol- 
vere contradicunt: statuimus ergo, quod sculteti hujusmodi, cujus- 
cunque status et conditionis fuerint, hujusmodi suis vicinis seu 
villanis aequales esse debeant in solutione decimarum." 



S5 ) Vide: Codex diplomaticus Poloniae Leonis Rzyszczewski etc. 
Varsayiae 1847 Tom. II. dip. LXIV a. 1225 . • . „quilibet mansus solvet fertonem 
argenti in pondere Polonieali et arcbiepiscopo Gnesnensi tres modios, scilicet duas 
mensuras tritici , quatuor silignis , sexuvenae : sed semper omnis mansus quintus erit 
liber, turn a Ducis quam ab archiepiscopi solutione" — Et ibidem dip. LXVa 1284. .4 
„cessante autem libertate de quolibet manso parvo pro censu et decima fertorem argenti 
nsualis et mensuras silignis sex , sexque avenae in mensuram Posnaniensem solvere 
teneantur." — 

5e ) Ibidem Tom. I. dip. LVI a 1273 : scultetus praedictus seu posted ipsius 
sextum mansum per (fpro) se libemm retinebunt a solutione omnimoda censuali et 
decimali, 

57 ) W§zyk I, c. p. 188 Tit. ex antjquis. 

. §5.- 
De decimis liberis. 

E vetustiesimia documentis 58 ) atque statutis 59 ) apparet in 
Polonia usque ad seculum XIV et posteriore quoque tempore 
discrimen observatum esse inter decimam liberam et illiberam, more 
rusticorum dari solitam , quae etiam recta sive plena apellabatur. 
Jam vero decimas liberas solvendi jus initio ii tantum habuerunt, 
qui bona libera et de jure militari instituta tenebant. Bona vero 
libera ea erant, quae principes viris bello fortitudine conspicuis 
praemii loco in possessionem tribuebant et eo quidem jure tribue- 
bant, ut ex iis onera praestarent pauciora, quam alii bonorum 
possessores 60 ) pro eo autem ad quamcunque evoeationem militaria 
officia praestare essent parati. Quam ob rem possessores isti 
bonorum liberorum milites appellabantur, et pro se quisque juribus 
nobilitatis personalibus gaudebant, quae in Polonia principio non 
a parentibus in liberos transibant, sed ex possessione bonorum 
terrestrium pendebant. Jam vero liberorum bonorum possessoribus 
quum a principe immunitates quaedam tribuerentur, tribui quoque 
ab ecclesia quaedam par erat: et immunitates quidem ab eeclesia 
militibus istis collatae, in eo potissimum erant positae, ut bonorum 
militarium possessoribus decimas ei ecclesiae liceret solvere, cui 
solvere libuerit. Quum autem milites isto tempore opportunitate 
quacunque impetrata, privilegia praetereaalia a principibus naneis- 
cerentur, villas principio militares paulatim hereditarias reddebant: 
quo factum est, ut et ipsi pro personali nobilitate hereditariae 
nobilitatis jura nanciscerentur, et numerum eorum augerent, qui in 
Polonia nobilitatem ex bonorum possessione hereditariae paulatim 
nobilitati commutaverant. Quum vero milites isti meritis egregiis 
plerumque jus hereditariae nobilitatis essent nacti, sensim veteris 

58 ) Vide: Stenzel's Auszug aus der Uebersicht der Arbeitenund 
Veranderungen der schlesiscben Gesellschaft fur vaterlandische 
Cultur im Jahre 1841 Beilage II. 

5 ») Vol. leg. I. pag. 101. 

40 ) Cf. W. A. Maciejowskiego: Koczniki i Kroniki Polskie i Litewskie etc. 
Warszawa 1850 pag. 127. 

illius hereditariae nobilitatis splendorem obscurarunt, eique typum 
quodammodo impresserunt ordinis militaris 6 '). Principio enim in 
Polonia nobiles jura militaria habere non erat necesse 62 ). Discri- 
mine autem inter milites et nobiles sensim evanesoente, quum nobi- 
litatis notioni notio militiae inesse coepisset, jura etiam, quibus 
principio milites, initio temporales, deinde vero hereditarii possesso- 
res bonorum de jure militari institutorum fruebantur, paulatim ad 
cunctam nobilitatem transierunt. 

Jam vero quod ad immunitates, quae decimas spectant, attinet, 
primo certa decimarum liberarum mentio reperitur in litteris a 1223, 
quibus Laurentius episcopus fundationem monasterii Kybnicensis 
firmavit, dioens se fundationem istam ratam esse jubere, ut ne 
decimae liberae, quas equites quidam ecclesiae Rybnicensi proprio 
motu oontulissent, deourtari possent 68 ). Decimarum vero jure 
militari liberarum mentio prima legalis occurit a 1227. In Stenzelii 
nempe documento lido verba inveniuntur haec 64 ): „Praeterea et 
milites suos, qui villas solutione decimali dignas ab ipso a tempore 
concilii Lateranensis (a 1215) obtinuerant vel adhuc obtinere 
poterunt, decimas ecclesiis solvere coegit quibus jure debebantur, 
jure tamen militari, qui de talibus pro voluntate sua in damnum 
aliarum ecclesiarum, quibus volebant, conferebant." Anno deinde 
1291 Gruo et Bogusso, domini atque heredes Dobrussoviae more 
rusticorum decimas se manipulares solvere obligarunt fundationi 
Vincentianae Vratislaviensi, ex omnibus praedii, quod possidebant, 
agris rusticis rursus derogatis, exceptis tamen iis, quos proprio 
aratro colerent, quosque jam praedecessores eorum jure militari 
tenuissent. Ex iis enim decimas se tantum liberas more militari 
solvere esse obstrictos contenderunt; quod iis concessum est 65 ). 

al ) Cf. Przegl%d Poznafiski z roku 1846. 1. sluzbie wojennej wloscian za 
dawnej Polski. 

• 2 ) Vide: Jus Polonicum ed. J. W. Bandtkie. Varsaviae 1831 pag, 85... 
si autem illi Nobili in feratur , qui non habet jus tnilitare etc. 

63 ) Stenzel: Auszug aus d. Uebersicht d, Arb. etc. Beil. II, p, 14. 

•*) Stenzel: Urkunden z, Gesch, des Bisthums Breslau p, 3, 

° 5 ) Stenzel; Auszug aus der Uebersicht d, Arb, etc, Beil, H, p. 16. 

At vero decimis hunc in riiodum solutis, quum et ecclesia ratio- 
nes suas custodire in decimis percipiendis non ubique posset, et 
milites, ut videtur, immunitate ista ad deoimarum omnino recusatio- 
nem nonnunquam impellerentur, confusiones et abusus inde exorti 
sunt. Quam ob rem eeclesiam mox abusui isti consulere studuisse 
videmus. Et primum quidem jam anno 1262 Thomas episcopus 
Vratislaviensis in synodo provineiali statuit, ut ouicunque eoclesiae 
deoimae tunc temporis solutae essent, eidem solverentur in poste- 
rum, etiamsi bona, ex quibus solverentur in aliorum possessionem 
venerint , decretoque isti nullum unquam militum jus refragari posse 
monuit 66 ). In aliis deinde Poloniae provinciis clerum haud secius 
militum istam immunitatem coercere studuisse, patet ex decreto 
synodali archiepiscopi Gnesnensis 67 ), cujus verba haec afferre 
liceat : „Noverint universi praesentium notitiam habituri, quod nos 
Jacobus, divina miseratione sanctae Gnesnensis ecclesiae archiepis- 
copus, constituti in Gniezdna in provineiali synodo de concilio et 
assensu fratrum nostrorum episcoporum tunc praesentium et alio- 
rum nostrae provinciae praelatorum super decimis liberalibus non 
recipiendis deparochia vel dioecesi aliena constitutionemedidimusin 
haec verba. Quoniam propter officium debetur beneficium statutum 
declaramus sententialiter, ut sicut non licet officia divina alienis 
parochianis impendere , si etiam ut puta decimas militares et libe- 
ras recipere ab eisdem, maxiine de dioecesi aliena, nisi forsan super 
his certis et determinatis fundatae sint et hoc de dioecesani pro- 
cesserit voluntate . . . etc." — Attamen in re ista clerum neque ab 
omnibus possessoribus jure militari locatis, quae voluerit, impe- 
trasse neque omnino multum profecisse, et ex rei ipsius ambiguitate 
apparet, et quod ad Silesiam attinet, e documentis certis a Sten- 
zelio collatis 68 ). Perspicua deinde est cleri decretorum infirmitas 
etiam ex Bodzantae constitutione a. 1359 , quippe quae mentionem 



6 °) Stenzel, I, c. pag. 15. 

Stenzel, Auszug aus d. Uebers. etc. Urkande I. Datum in Kadegov VI. 
nonas Maji anno d. MCCC nono. 

Stenzel, ibidem Beilage II. p, 17—23. 

faciat juris militaris antiquitus in nobiles translati, et tunc adhuc a 
nobilitate in decimarum solutionibus asservati. Exstant verbaBod- 
zantae sub Tit, de decimis per nobiles pultis „et quidem haec 69 ):" 
Item decrevimus , quod ubicunque aliquis nobilis alteri nobili sibi 
aequali, necessitate cogente hereditatem suam obligaverit et credi- 
tor coluerit in ea, decimam frugum de agris suis'solvat illi ecclesiae 
cuiis, qui obligavit, solvere consueverat ab antiquo, sed si forte 
labores suos dictus creditor voluerit ampliare repellendo Kmetho- 
nes et excolendo agros eorurn, de agris Kmethonum, quos colit, de- 
cimam in gonitwa 70 ) solvere tenetur etiam. Si nobilis Kmethoni 
vel alteri similiter hereditatem obligaverit, idem ignobilis decimam 
illiberam, cui de jure debuerit de agris, quos colit, dare sit adstric- 
tus. Praeterea ne propter causam decimalem judicem ecclesiasticum 
de nobilitate nobilem judicare contingat, statuimus, quod ubi qui 
clericus petens decimam illiberam ab aliquo , qui se dicit nobilem 
ipsumque propter hoc ad judicium ecclesiae revocaret, volumus, ut 
causa nobilitatis ejus vel nobis vel officiali nostro , per ipsum pro- 
posita clypeoque suo et parentela nominatis per noS vel ofncialem 
nostrum nullatenus judicetur, sed remittatur ad judicium seculare, 
ut ibi nobilitatis quaestione primitus expedita doceatur ecclesia, 
quo jure talis decimae conferre debet circa solutionem decimae 
praedialis." — ... 

Decimarum liberarum solutiones per longissimum tempus in 
iis Masoviae regionibus in usu fuisse videntur, quae ad dioecesem 
Gnesnensem pertinebant. In pactione enim, quam Vladislaus I. 
dux Plocensis a. 1446 cum Andrea Posnaniensi episcopo iniit, inter 
alia leguntur et haec 71 ): „exceptis nobilibus, quibus nos pro eorum 
servitiis aliquos agros in villis sive bonis nostris jure hereditario 

6 ») Vol. leg. I. p. 101. 

'») Quum „gonitwa" et „zagon" eandem originem habeant, gonitwa, voeabu- 
lum nunc obsoletum, idem significasse videtur ac nostrum zagon, id est, porea, ut in 
gonitwa solvere idem sit atque in campo, id est decimas manipulares solvere. — Ex- 
plicationem hujus verbi, quam Stenzel (Urkundensamml.' z. Gescb. d. Bistbum Er.) 
pag. XVIII. tentavit, probare non possum. 

") Wezyk Constit. Synod, etc. Lib, III. pag. 200—205. 

nobilitari duxerimus dandos: qui nobiles, deoimam more aliarum 
nobilium terrarum nostrarum Masoviae praedictarum, dare n on sint 
adstricti". Pactio ista propter verborum ambiguitatem multas 
postea lites provocavit, quum cuncta nobilitas istius regionis sive 
propriis meritis bona, quae possidebat, nacta est sive ex alio titulo 
babuit, hae pactione liberam se esse decimis quibuscunque ex suis 
agris praestandis contenderet. Anno demum 1776 A. Zamojski, 
olim Eegni Cancellarius litem composuit et ita quidem, ut nobiles 
ex eorum agris deeimas praestare esse obstrietos affirmaret, quia 
monente Mi^czynski 7 2 ), persuasum ei fuerit, illud „Non" poste- 
riore demum tempore verbis „dare sint" esse insertum. Nostra 
vero sententia si quid valet, non illo „Non" postea, ut dicunt, 
inserto, sed alio pactionis loco induetus esse videtur Zamojski, ut 
hanc sententiam ferret, et illo quidem, quo apertis verbis dictum est, 
nobiles de agris praedialibus atque aliis, quos suis colant aratris, 
certis iisque designatis ecclesiis deeimas praestare debere. Quum 
vero illud „ Non" in constitutionum synodalium editionibus, quas 
clerus ipse curaverat, inveniatur, et quum praeterea „Non" illo 
omisso immunitas nobilitatis meritis conspicuae immunitas nulla 
foret, negatio ista non ad „adstricti," sed potius ad verba „more 
nobilium aliarum terrarum referenda esse videtur. Ceteri enim 
nobiles, ut supra demonstratum est, secundum hanc pactionem deei- 
mas certis designatisque ecclesiis praestare obstricti erant; illi vero 
qui ob merita egregia a regibus agris essent donati , non ceterorum 
nobilium more deeimas solvere debebant, sed praestare eas poterant 
ecclesiis, quibus vellent. Quod vero nobiles isti, ut supra monitum, 
prorsus decimis liberos se esse existimarunt, id secus est: nam 
pactionis verba perpendentibus nobis dubitatio nulla exoriri potest, 
quin immunitas nobilium illorum in eo potissimum fuerit posita, 
ut libere, id est, ecclesiis, quibus vellent, praestare eas possent. 
Quamquam igitur pactione ista ad verbum dicimae liberae nulla 
facta est mentio, quam satis aperte profitentur documenta XIII et 
XIV. seculi, tamen solutio decimarum liberarum ex bonis de jure 



") L. o. pag, 108. 

militari institutes illo tempore nondum in dubium vocari potest. 
Temporistamendecursuclerus idobtinuit, ut nobiles decimas solve- 
rent ecelesiis certis constitutisque, solverent autem potissimum iis, 
quarum jus patronatus haberent. Id enim nobilibus minus moles- 
turn videbatur, quum patronorum munere fungentes, non ex officio, 
sed voluntarie annuam oblationem quodammodo se praestare existi- 
marent. Itaque jus decimarum liberarum, quod principio milites, 
deinde nobiles meritis insignes babebant, paulatim evanuit. 

Iam vero praeter liberarum decimarum jus, milites principio, 
deinde autem discrimine inter milites et nobiles sublato, etiam 
nobiles immunitates quasdam atque privilegia in decimis praestan- 
dis habebant et quidem haec: 

1. Liberi erant deeimis cannabis; 

2. Vecturae decimarum in natura solvendarum non erant 
obnoxii ; 

3. Habebant jus protimiseos in decimis manipularibus 
acquirendis. 

Privilegia ista partim e vetere jure militari sunt profecta et in 
nobiles translata, partim anobilibus variismodis acquirebantur. Et 
quod ad decimas quidem cannabis attinet, e loco quern supra 73 ) 
attulimus elucet: Kmethones tantum decimas cannabis solvere 
debuisse, non vero nobiles ; si enim nobilibus ex suis agris decimae 
cannabis solvendae fuissent, haud dubie nobilium mentio esset 
injecta. At agris a colonis desertis, aut colonis de nobilibus agris, 
quos colebant, deiectis, nobiles ex agro isto deserto decimas canna- 
bis praestare cogebantur, nisi forte regionis consuetudo aliud quid 
ferebat 74 ). ■ — Quod deinde ad decimarum vecturam attinet, nobiles 
opprobrio 7 ' 1 ') earn sibi habuisse videntur, quum ne ex iis agris qui- 

' 3 ) Vide pag. 9 nostrae dissertationis. 

'*) „Colono ex agro discedente nobilis eundem agrumcolens, decimas et pro- 
ventus ecclesiasticos pro consuetudine pendat. Quodsi non exstat in illo territorio ali- 
qua ejus rei consuetudo, solvat eadem onera, quae colonussolvebat: illis tamen excep- 
tis, quae ex rusticitate in nobilitatem indigne transferrentur, veluti ut decimam 
ducat . . . cannabales . . . solvat: nisi in istis aliter sehabeat consuetudo. Ex synodo 
Petrieoviensi quarta. Vide: Wezyk, Constit. Syn. Lib. III. p. 190. 

dem decimas ad decimatorem deportarent, ex quibus eas more rus- 
ticorum solvere erant obstricti. Quam ob rem quin vecturae libe- 
rarum decimarum nobiles non obnoxii fuerint, dubitari non potest. 

Quod denique tertio loco privilegium posuimus, de eo in Bod- 
zantae constitutione leguntur haec 75 ): „Item quicunque dominus 
villae, in ipsa villa sua decimam emere voluerit, ante festum Beati 
Jacobi cum domino decimae forisare 7 6 ) proouret, alioquin dominus 
decimae decimam vendet libere, impedimento cessante domini villae 
illius." Ex constitutionis bujus verbis postremo allatis sponte 
apparet, decimarum dominum turn demum eas alii vendere potuisse, 
quum dominus villae, id est, nobilis , ipse earn emere noluerit. Id 
vero nihil aluid, nisi jus protimiseos fuisse, non est cur demon- 
stremus. 

§• 6. 
Conclusio. 

Iam primis temporibus inveniuntur in Polonia controversiae de 
decimis solvendis. Eius quam supra 77 ) Boleslai I. jam temporibus 
a. 1020 in Silesia commemoravimus repugnantiam decimasintereos, 
quipraestaredebeant, auctornobisestStenzel 7 8 ). Quum vero supe- 
riorum temporum et non satis firmae sint res, quarum memoriam 
historici prodiderunt, et ad normam omnino decimarum constituen- 
dam parum conferant, inde a Casimiri Magni temporibus lites 
quasdam de decimis perlustrare liceat. Et primum quidem 
Bodzanta, Cracoviensis Episcopus, quum cleri potestatem latissime 
patere videret, decimas ex quocunque quaestu et artificio in sua 
dioecesi exigere decrevit. Quod consilium quum ad efFectum per- 
ducere vellet, exortae illi sunt primum quidem cum laicis, deinde 
vero quum rex a laicorum partibus staret etiam cum rege ipso 
maximae controversiae. Controversiae istae, non vero inhonesta 

75 ) Vol. leg. I. p. 97. sub tit. de tempore decimae forisandae. 

7e ) Ex locis/ qui apud Czacki, 1. c. inveniuntur, forisare in forum ducendi, 
venumdandi, mercandi significationem habere colligi potest. • — 

") Cf. pag. 5n. diss, et vide. Prawo polityczne Skrzetuskiego Tom. I. 
p. 33. Warszawa ed. sec. 1787. 

78 ) Stenzel-Urkundenz. Gesch. d, Ursp. der Stiidte etc. p. 34 Beq. 

regis vita, quam attulisse fertur, Bodzanta effeeerunt, ut a 1349 bis 
regi saoris interdiceretur 79 ). Intercedente demum Jaroslao Gnes- 
nensi Archiepiscopo, pactionem iniit Bodzanta a. 1359 cum rege, 
quae volumine legum primo pag. 98 — 104invenitur. Controversias 
istas cleri cum laicis saepissime in historia Polonica occurrere 
videmus. Omnes constitutiones, pactiones et privilegia, quae inde 
a Miecislao I. regnante lata sunt; non voluntaria, sed temporum 
maxime necessitate a regibus atque proceribus extorta esse, 
verisimile est. Quam ob rem non est cur miremur, nullam fere 
pactionem inveniri so ) aut privilegium a rege datum, quod aut 
voluntarie sit datum , aut honeste a clero expetitum. Clerus enim 
nihil aliud, nisi comprobationem iuris antiquitus sibi debiti se 
poscere existimans, ita se plerumque gessit, ut non novum quoddam 
jus expetere, sed vetus illud civili legislatione firmare tantum velle 
videretur. Quum vero concessiones et privilegia secundum tem- 
porum occasiones, modo darentur, modo denegarentur, tanta exorta 
est sententiarum de decimis praestandis diversitas, ut non modo 
inter laicos, sed inter clerum ipsum tot diversae decimarum solven- 
darum constitutiones existerent, quot Synodi essent frequentatae, 
Accessit, quod reformatio, quae, ut obiter moneamus, initio multorum 
in Polonia animos sibi conciliaverat, laicorum de decimis sententias 
magnopere mutaverat 8 ') Hucusque laici decimas sacrum onus esse 
ducentes, non sublationem earum, sed moderationem tantum 
optabant. Sed reformatione saeculi XVI. sensim Poloniam 
invadente multi exorti sunt, qui decimas adversus majorum pro- 
prietatem impositas esse contenderent , in sacris aeque atque in 
profanis concionibus sublationem earum desiderarent 8 2 ). Besistebat 
Catholicorum clerus, sed quae ab eo contra novationes istas erant 
facta, ab adversariis non respiciebantur. In confoederatione 
generali a 1573 8 3 ) res ad comitia electionis remissa est, in quibus 

'") V. Mi^czyfiski I. c. p. 101. ' 
»») V. Mia.czy£ski p. 93. 
«•) V. Czackil. B c. 334. 

82 ) V, Czackil. c. 

83 ) Vol. leg. II. p. 842. § 5. 

controversiae istae dirimerentur. In comitiis porro a. 1576 s4 ) pri- 
mum compositionis mentio facta est; ceterum res ipsa rursus ad 
comitia futura remittitur. In comitiis deinde a. 1578 s s ) peculiaris 
sectio tribunalis constituta est, quae in causis ecclesiasticis senten- 
tiam diceret. Sectio ista constabat ex sex laicis totidemque cle- 
ricis. Quum vero in comitiis a. 1582 s6 ) clero pertinaciter renitente 
et intercessionibus minisque omnium animos concitante, ea ratione 
qua speraverant, difficultas expediri non posset, Vladislao IV. 
regnante remedium aliunde quaerere constituerunt ordines. Itaque 
Georgius Ossolinski, laicus missus est ad Pontificem legatus , qui 
opem ejus contra Cleri pertinaciam imploraret. Cuius assidua 
demum opera factum est, ut Pontifex M. Urbanus VIII. a. 1634 
breve 87 ) adPoloniaeclerum mitteret, quocompositionemdecimarum 
manipularium praeciperet. Comitiis vero sequentis anni 88 ] sanci- 
tum est, ut decreto isti tantummodo in praediis nobilium, nontamen 
inregiis obsequerentur. Quum vero Pontifice suadente ordinibusquein 
comitiis jubentibus compositio rei solius cleri curaeesset commissa, 
et ab eo judicium quoque penderet, factum est rursus, ut decretum 
nullam vim obtineret. Qui deinde opus inceptum variis modis ad 
finem perducere conabantur, operam perdiderunt. Anno demum 
1768- 89 ) quum experientia cognitum esset, re unius tantum partis 
arbitrio ac voluntati relicta malum sanari non posse, decretum est, 
quamcunque de decimis controversiam in judiciis terrestribus esse 
dirimendam salva tamen ad tribunal appellatione. Multis tandem 
certaminibus certatis eo perventum est, ut iis saltern decimas ma- 
nipulares cum aliis commutare liceret, qui negotia diligentius agere 
solebant: qui vero aut socordiores in negotiis agendis erant, aut 
propter inopiam rei periculum facere non poterant, iis decimae ma- 
nipulares, ut antea, erant praestandae. 

«*) Vol. leg. II, p. 884. §13. 

»5) Vol. leg. II. p. 964. § 7. 

» s ) Mi^czyfiski 1, c. p. 125. nota 185. 

!7 ) V. N. Zalaszowski, Jus Kegni J? oloniae. Tom. II. Posnaniae. 1702. 
!! ) Vol. leg. III. pag. 857. § 14. 
8! ) Vol. leg. VII. p. 729. 

Quae supra de controversiis diximus, pertinebant omnia ad 
totam rempublicam et publicarum rerum notam Habebant. Qui vero 
privatorum cum clero controversias omnes enumerare velit, hunc 
Miaozynski 90 ) eundem laborem suscepturum esse ait, ac si innu- 
merabilia coeli sidera computare sibi proposuerit. Quin etiam 
nuliam contendit idem scriptor villam in Polonia esse, cui non 
plures de decimarum solutione controversiae sint narrandae. Causas 
vero istas et molestissimas et sumptuosissimas iis saltern tempo- 
ribus fuisse, quibus partes ad singularia judicia rejicerentur, vel ex 
eo patet, quod causa controversa ab episcopali judicio vulgo ad 
nuntiaturam, a nuntiatura autem Romam deferebatur, unde cle- 
ricus designari solebat, qui rem in loco cognosceret. His omnibus 
peractis iterum Romam causa veniebat, ut dijudicaretur 9 — 

Ceterum iis temporibus, quibus Poloni decimas e jure divino 
originem duxissecredebant, reges nonnunquam belli necessitatibus 
coacti, a Pontifice aut saltern ab Episcopis propriis e decimis impe- 
trabant subsidium, quod decima decimarum nominabatur. Primum 
exemplum subsidii ejusmodi a Casimiro Magno impetrati comme- 
morat Cromerus 92 ) verbis hisce: „Simul autem impetravit (a Pon- 
tifice Clemente VI. a 1351) ut sibi decima decimarum ab universo 
ordine ecclesiastico totius Poloniae quadriennio in subsidium 
adversus Lithuanos atque Tartaros conferretur." Affert deinde 
Mi^czyriski 93 ) argumenta certa, quae subsequentes quoque reges, 
Vladislaum Jagellonem, Vladislaum III., Casimirum IV., Johannem 
Albertum et Sigismundum I. Casimiri Magni exemplum imitatos 
esse, demonstrant concessione non quidem a Pontifice, at vero 
a propriis episcopis impetrata. Posteriore autem tempore decima- 
rum natura non sine quodam adjumento doctrinae Dissidentium 
acuratius perspecta, decimae sine ullo juris titulo, resistente etiam 
clero, in belli sumptus interdum adhibebantur. — 

9 ») L. c. p. 134. 

»') MiijczyAski 1. c. p. 134. 

» 2 ) De origine et rebus gestis Polonorum Lib. 12 p. 317. 
° 3 ) L.cpag. 79. 



Natus sum Joannea Josephus de Lipski fidei Catholicae 
addiotus die V. mensis Augusti anno MDCCCXXVII. patre 
Adalberto, praedii equestris possessore, matre Stanislawa e gente 
de Grodzicka, utroque parente quod valde laetor adhuo superstate. 
Primislitterarumelementis domi a praeceptoribus imbutus, receptus 
sum in numerum discipulorum tertii ordinis superioris Gymnasii 
Posnaniensis aSt.MariaMagdalena dicti, quod illo tempore primum 
Dr. Prabucki, deinde Dr. Brettner rerum scholastiearum eonsiliarii 
auspiciis floruit. Quatuor annis praeteritis, quum propter valetu- 
dinis debilitatem primi ordinia disoipulus abire coactus essem, ad 
balnea profectus sum, unde corporis viribus recuperatis reversus, 
Ostrowiam adii, ubi Gymnasii director Dr. Enger, Vir Doctissimus 
educationis meae cura suscepta, privatim me instituebat. Postea- 
quam studia mea eo usque persecutus eram, ut maturitatis quod 
dicunt examen subire possem, Vratislaviam me contuli, ibique in 
Gymnasio Friedericiano testimonio maturitatis impetrato, anno 
MDCCCXLVIII Schneidero Eectore Magnifioo inter cives Uni- 
versitatis Viadrinae receptus , apud Virum Illustrissimum Abegg, 
illo tempore jure consultorum Decanum nomen dedi. Per quatuor 
annos contigit mihi interesse scholis Virorum Illustrissimorum et 
Doctissimorum Abegg, Gaupp, Gitzler, Huschke, Wasserschleben, 
Wilda, Bergius, Braniss, quos studia mea in Justi scientia atque 
eruditionem meam adjuvisse iisque consuluisse grato animo ingenue 
profiteor. — 



Theses. 



1) Clericorum fideiussiones validae sunt. 

2) In L. 7. §. 2. dig. de distr. pig. legendum est „a debitore — 
creditori — nullam esse pactionem, ut venditioni stetur." — 

3) Ius Borussicum iuri ecclesiastico communi non derogare 
contendo. 

4) Apud Cheruscos regum successionem quandam fuisse probo. 

5) Poena major minorem non absorbet. 

